CELEX: 62015TN0110
Language: hr
Date: 2015-03-02 00:00:00
Title: Predmet T-110/15: Tužba podnesena 2. ožujka 2015. – International Management Group protiv Komisije

27.4.2015   
            
            
               HR
            
            
               Službeni list Europske unije
            
            
               C 138/65
            
         Tužba podnesena 2. ožujka 2015. – International Management Group protiv Komisije
   (Predmet T-110/15)
   (2015/C 138/84)
   Jezik postupka: engleski
   
      Stranke
   
   
      Tužitelj: International Management Group (Bruxelles, Belgija) (zastupnici: M. Burgstaller, solicitor, i E. Wright, barrister)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Europskog ureda za borbu protiv prijevara (OLAF) THOR/C4/LL/el/(S)(2015)4287 od 6. veljače 2015. o odbijanju pristupa pojedinim dokumentima u skladu s Uredbom (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije; i
            
         
               —
            
            
               naloži Europskoj komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe četiri tužbena razloga.
   
               1.
            
            
               Prvi tužbeni razlog, u kojemu tvrdi da tuženik nije ispunio obvezu obrazlaganja odbivši odobriti pristup traženim dokumentima, pri čemu se oslonio na opću pretpostavku primjenjivosti zaštite ciljeva inspekcija, istraga i revizija.
            
         
               2.
            
            
               Drugi tužbeni razlog, u kojemu tvrdi da postoji prevladavajući javni interes za objavu dokumenata.
            
         
               3.
            
            
               Treći tužbeni razlog, u kojemu tvrdi da tuženik nije objasnio zašto bi zaštita privatnosti i integriteta pojedinaca sprječavala djelomični pristup traženim dokumentima.
            
         
               4.
            
            
               Četvrti tužbeni razlog, u kojemu tvrdi da je tuženik povrijedio tužiteljevo pravo na dobru upravu.